Σχολικός κανονισμός

ΓΕΛ Πεύκων

2024-2025



Περιεχόμενα

[1. Εισαγωγή 3](#__RefHeading___Toc3565_878477596)

[Λειτουργία του Σχολείου 3](#__RefHeading___Toc3567_878477596)

[I. Διδακτικό ωράριο 3](#__RefHeading___Toc3664_878477596)

[II. Προσέλευση και αποχώρηση μαθητών/μαθητριών 4](#__RefHeading___Toc3666_878477596)

[III. Ωρολόγιο Πρόγραμμα του Σχολείου 5](#__RefHeading___Toc3668_878477596)

[Σχολική και Κοινωνική Ζωή 5](#__RefHeading___Toc3670_878477596)

[Ι. Φοίτηση 5](#__RefHeading___Toc3672_878477596)

[II. Σχολικοί χώροι 5](#__RefHeading___Toc3674_878477596)

[IV. Διάλειμμα 6](#__RefHeading___Toc3676_878477596)

[V. Συμπεριφορά - Δικαιώματα – Υποχρεώσεις 7](#__RefHeading___Toc3678_878477596)

[Οι εκπαιδευτικοί 8](#__RefHeading___Toc3680_878477596)

[Οι μαθητές/μαθήτριες 8](#__RefHeading___Toc3682_878477596)

[Παιδαγωγικός έλεγχος 11](#__RefHeading___Toc3684_878477596)

[VII Άλλα θέματα 12](#__RefHeading___Toc3686_878477596)

[Επικοινωνία και Συνεργασία Γονέων/Κηδεμόνων-Σχολείου 13](#__RefHeading___Toc3688_878477596)

[Ι. Σημασία της επικοινωνίας και της συνεργασίας σχολείου-οικογένειας 13](#__RefHeading___Toc3690_878477596)

[ΙΙΙ. Σύλλογος Γονέων και Κηδεμόνων 14](#__RefHeading___Toc3692_878477596)

[VI. Σχολικό Συμβούλιο 14](#__RefHeading___Toc3694_878477596)

[VII. Η σημασία της σύμπραξης όλων 14](#__RefHeading___Toc3696_878477596)

[Άρθρο 5: Πολιτική του σχολείου προστασίας από πιθανούς κινδύνους 15](#__RefHeading___Toc3698_878477596)

[Αντιμετώπιση έκτακτων αναγκών 15](#__RefHeading___Toc3700_878477596)

[Άρθρο 6: Εσωτερικός Κανονισμός Λειτουργίας- Διαδικασίες διασφάλισης της εφαρμογής του 16](#__RefHeading___Toc3702_878477596)

1. Εισαγωγή

Ο Εσωτερικός Κανονισμός Λειτουργίας του Σχολείου (άρθρο 37, Ν.4692/2020) επιδιώκει να εξασφαλίζει τις προϋποθέσεις και τις συνθήκες που είναι απαραίτητες για να πραγματοποιείται όσο καλύτερα γίνεται το έργο του σχολείου και να επιτυγχάνονται όσο γίνεται καλύτερα οι στόχοι που θέτουμε κάθε φορά ως σχολική κοινότητα (μαθητές, εκπαιδευτικοί, άλλο επιστημονικό προσωπικό, βοηθητικό προσωπικό, γονείς/κηδεμόνες).

Ο Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αποκτήσουν δεξιότητες οι οποίες έχουν βασικό και κυρίαρχο ρόλο στη μαθησιακή διαδικασία και ταυτόχρονα αποτελούν δεξιότητες ζωής, όπως

η δημιουργικότητα, ο αυτοέλεγχος, η συναίσθηση της ευθύνης, η συνεργασία, η ενσυναίσθηση, ο αμοιβαίος σεβασμός, η αλληλοκατανόηση, η αποδοχή της διαφορετικότητας, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η προστασία της υγείας, καθώς και η εδραίωση της ισότητας, της αλληλεγγύης και της δημοκρατίας.

Μέσω των συμφωνημένων αρχών/κατευθύνσεων του Κανονισμού του Σχολείου μας επιδιώκεται:

* + Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων στην εκπαιδευτική διαδικασία.
	+ Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.
	+ Να διασφαλίζεται η σωματική και ψυχική υγεία όλων των μελών της σχολικής κοινότητας.
	+ Να δημιουργούνται οι συνθήκες αξιοπρεπών και αποδοτικών συνθηκών διδασκαλίας, μάθησης και εργασίας.

# Λειτουργία του Σχολείου

## Διδακτικό ωράριο

Η έναρξη, η λήξη, η διάρκεια μαθημάτων του υποχρεωτικού προγράμματος , τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του ΥΠΑΙΘΑ. Ανακοινώνονται στους γονείς και τα παιδιά με την έναρξη του διδακτικού έτους και αναρτώνται στην ιστοσελίδα του Σχολείου.

Για το σχολικό έτος 2023-2024 το πρόγραμμα του σχολείου μας διαμορφώνεται ως εξής:

1η ώρα: 08:25-09:10

2η ώρα: 09:20-10:05

3η ώρα: 10:15-10:55

4η ώρα: 11:05-11:45

5η ώρα: 11:55-12:35

6η ώρα: 12:45-13:25

7η ώρα: 13:30-14:05

## Προσέλευση και αποχώρηση μαθητών/μαθητριών

 Η ώρα προσέλευσης των μαθητών και μαθητριών είναι 08:10 έως 08:25.

 **Η έγκαιρη προσέλευση και η καλά οργανωμένη και ελεγχόμενη αποχώρηση είναι απαραίτητες προϋποθέσεις για την πραγματοποίηση του διδακτικού έργου και την εύρυθμη λειτουργία του σχολείου γενικότερα, είναι δε μαζί με την υπηρεσία των εφημερευόντων εκπαιδευτικών ο μηχανισμός εκείνος που προστατεύει την ασφάλεια των μαθητών και μαθητριών και του προσωπικού του σχολείου.**

 Για λόγους ασφάλειας των μαθητών/μαθητριών αλλά και για την ομαλή λειτουργία του προγράμματος η είσοδος του σχολείου/οι είσοδοι του σχολείου κλείνουν στις 8:25

 Όλοι οι μαθητές/-τριες και οι εκπαιδευτικοί που έχουν μάθημα την πρώτη ώρα, πρέπει να παρευρίσκονται στην πρωινή συγκέντρωση.

 Η προσέλευση στο χώρο της πρωινής συγκέντρωσης πρέπει να είναι έγκαιρη, αμέσως μετά το χτύπημα του κουδουνιού. Το θέαμα μαθητών οι οποίοι καθυστερούν την έναρξη όλης της εκπαιδευτικής διαδικασίας αποτελεί προσβολή για τη συνέπεια όλων των υπολοίπων.

Είναι επιβεβλημένη η τήρηση της ησυχίας κατά την εκφώνηση των ανακοινώσεων, προκειμένου να γίνονται αντιληπτές πληροφορίες που είναι αναγκαίες για την απρόσκοπτη λειτουργία του Σχολείου.

 Η παραμονή των μαθητών/τριων έξω από το σχολείο δεν επιτρέπεται.

 Η πόρτα του Σχολείου κλειδώνει αμέσως μόλις χτυπήσει το κουδούνι. Σε περίπτωση μη έγκαιρης προσέλευσης οι μαθητές δεν επιχειρούν με οποιονδήποτε άλλον τρόπο την είσοδό τους. Ο μαθητής που θα προσέλθει καθυστερημένα έχει τη δυνατότητα να χτυπήσει το κουδούνι, οπότε γίνεται δεκτός από τη διεύθυνση (ή τη γραμματεία) αφού αυτή ξεκλειδώσει την αυλόπορτα. Στη συνέχεια ο μαθητής παραμένει στο χώρο του σχολείου μέχρι το επόμενο διάλειμμα.

 Μαθητής που προσέρχεται καθυστερημένος μετά την έναρξη του μαθήματος και την είσοδο του καθηγητή στην αίθουσα, θεωρείται οπωσδήποτε απών και του καταχωρείται απουσία. Μπορεί όμως να γίνει δεκτός στην αίθουσα, για να παρακολουθήσει το μάθημα κατά την κρίση του διδάσκοντος.

 Οι μαθητές και οι μαθήτριες σε καμία περίπτωση δε φεύγουν από το σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να συνοδεύσει το παιδί στο σπίτι του, αφού προηγουμένως συμπληρώσει το σχετικό έντυπο.

 Οι εκπαιδευτικοί εφημερίας που είναι υπεύθυνοι, υποδέχονται τους μαθητές και τις μαθήτριες στην είσοδο του Σχολείου. Μετά το ηχητικό σήμα (κουδούνι), με ευθύνη των εφημερευόντων, κλείνει η είσοδος του σχολείου. Κατά τη διάρκεια του χρόνου προσέλευσης των μαθητών/μαθητριών δεν παρευρίσκεται χωρίς άδεια στον χώρο του σχολείου κανένας επισκέπτης.

Τέλος, εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τη Διεύθυνση του Σχολείου.

## Ωρολόγιο Πρόγραμμα του Σχολείου

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του ΥΠΑΙΘΑ και εξειδικεύεται από τον Σύλλογο Διδασκόντων με ευθύνη του Διευθυντή.

Οι γονείς/κηδεμόνες ενημερώνονται έγκαιρα για προγραμματισμένες ή έκτακτες (γνωστές όμως εκ των προτέρων) αλλαγές που προκύπτουν στο Ωρολόγιο Πρόγραμμα, κατά της διάρκεια του σχολικού έτους, όπως επίσης και αλλαγές που σχετίζονται με αλλαγή διδασκόντων ως προς τα γνωστικά αντικείμενα.

# Σχολική και Κοινωνική Ζωή

## Ι. Φοίτηση

 Η φοίτηση των μαθητών/μαθητριών στα Γενικά Λύκεια εποπτεύεται από τον/την εκπαιδευτικό της τάξης, ο οποίος/η οποία καταγράφει τις καθημερινές απουσίες και τις καταχωρίζει στο πληροφοριακό σύστημα του ΥΠΑΙΘΑ. Η ελλιπής φοίτηση και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδο των μαθητών/μαθητριών. Την ουσιαστική αλλά και την τυπική ευθύνη απέναντι στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες τους.

Όσον αφορά στη συμμετοχή των παιδιών στο μάθημα της Φυσικής Αγωγής, καθώς και στις αθλητικές δραστηριότητες του σχολείου, είναι απαραίτητη η συμπλήρωση Ατομικού Δελτίου Υγείας για τους μαθητές των όλων των τάξεων με σχετική εγκύκλιο. Κατατίθεται άπαξ με την εγγραφή στην Α Λυκείου.

 Oι μαθητές/τριες οφείλουν να παίρνουν μαζί τους στο τέλος της ημέρας όλα τα βιβλία, τα τετράδια και τις σημειώσεις τους στο σπίτι καθώς το σχολείο δε φέρει ευθύνη για τυχόν απώλειά τους σε περίπτωση που αφεθούν κάτω από τα θρανία.

Για την πραγματοποίηση εκπαιδευτικών εκδρομών ή την παρακολούθηση εκπαιδευτικών θεαμάτων, χορηγούνται ενημερωτικά σημειώματα ή υπεύθυνες δηλώσεις τις οποίες καλούνται να υπογράψουν οι κηδεμόνες εφόσον συγκατατίθενται .

Τέλος, οι κηδεμόνες μπορούν να ενημερώνονται για την πρόοδο των παιδιών τους προσερχόμενοι στο σχολείο κατά τις προγραμματισμένες, από τον Σύλλογο Διδασκόντων/ουσών, ημέρες και ώρες.

Το απουσιολόγιο δίνεται στον μαθητή/τρια με την καλύτερη βαθμολογία με-ταξυ των συμμαθητών/τριων στην τάξη

## Σχολικοί χώροι

Κοινός στόχος όλων είναι ο σεβασμός του σχολικού χώρου. Ο σεβασμός στα περιουσιακά στοιχεία του Σχολείου, τις υποδομές, τον εξοπλισμό αλλά και το φυσικό περιβάλλον του Σχολείου αποτελεί βασική υποχρέωση όλων των μελών της σχολικής κοινότητας. Με το ίδιο σκεπτικό υπάρχει φροντίδα για την τάξη και την καλαισθησία στις σχολικές αίθουσες, καθώς είναι ο ιδιαίτερος χώρος, όπου παραμένουν και εργάζονται μαθητές/μαθήτριες και εκπαιδευτικοί πολλές ώρες Δεν ρυπαίνουν τον σχολικό χώρο, δεν γράφουν σε θρανία και τοίχους, χρησιμοποιούν τα καλάθια απορριμμάτων. Διατηρούν το θρανίο τους καθαρό και σε άριστη κατάσταση. Προσέχουν και σέβονται τον εξοπλισμό του σχολείου στις αίθουσες και τα εργαστήρια. Επισημαίνεται ότι, μαθητής που προκαλεί φθορά στην περιουσία του σχολείου, ελέγχεται για τη συμπεριφορά αυτή και η δαπάνη αποκατάστασης βαρύνει τον κηδεμόνα του.. Φροντίδα όλων να διατηρούνται οι χώροι καθαροί.

1. ***Παραμονή στο σχολείο***

Οι μαθητές πρέπει να εισέρχονται στην τάξη αμέσως μόλις χτυπήσει το κουδούνι. Εφόσον εισέλθει ο διδάσκων στην αίθουσα διδασκαλίας

 δεν επιτρέπεται η είσοδος σε κανέναν μαθητή.

 Οι θέσεις των μαθητών μέσα στην αίθουσα διδασκαλίας καθορίζονται σε συνεργασία με τον υπεύθυνο καθηγητή του τμήματος.

 Αλλαγή θέσης επιτρέπεται μετά από συνεννόηση με τον διδάσκοντα καθηγητή. Κατά τη διάρκεια των μαθημάτων κανένας μαθητής, από τους προσελθόντες στο σχολείο, δεν επιτρέπεται να απουσιάζει αδικαιολόγητα από την αίθουσα διδασκαλίας.

Δεν επιτρέπεται η κατανάλωση φαγητού, καφέ και αναψυκτικού στην αίθουσα διδασκαλίας .

***Απαγορεύεται και η κατανάλωση ΚΑΦΕ ΚΑΤΑ*** ***ΤΟ ΔΙΑΛΕΙΜΜΑ. Δεν επιτρέπεται η πώληση καφέ από το κυλικείο, ούτε η προσέλευση μαθητών με καφέ***.

Τμήματα και μαθητές που πρέπει να μετακινηθούν ομαδικά σε συγκεκριμένη αίθουσα, δεν θορυβούν ούτε οχλαγωγούν κατά τη διέλευσή τους στο διάδρομο. Υπάρχουν τάξεις που εκείνη την ώρα πιθανόν να έχουν συνεχόμενο μάθημα.

 Μαθητές που για επιβεβλημένο λόγο διέρχονται από το διάδρομο κατά την ώρα μαθήματος, οφείλουν να σέβονται το μάθημα των άλλων τάξεων και να μη διασαλεύουν τη διαδικασία του μαθήματος σ’ αυτές.

Δεν επιτρέπεται η παραμονή στους διαδρόμους, παρά μόνο μετά από έγκριση των υπεύθυνων καθηγητών, σε περιπτώσεις βροχής, υπερβολικού κρύου και έντονων καιρικών φαινομένων.

##  Διάλειμμα

Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο.

Σε περίπτωση κακοκαιρίας ορίζονται από τους/τις εκπαιδευτικούς οι προκαθορισμένοι χώροι παραμονής των μαθητών και μαθητριών.

Με την ολοκλήρωση κάθε διδακτικής ώρας, ο/η εκπαιδευτικός εξέρχεται τελευταίος/τελευταία, αφού κλειδώσει την αίθουσα. Δεν επιτρέπεται η παραμονή των μαθητών και των μαθητριών στις αίθουσες ή στους διαδρόμους του σχολείου.

Το διάλειμμα είναι χρόνος παιχνιδιού, ανάπτυξης κοινωνικών σχέσεων αλλά και χρόνος ικανοποίησης βιολογικών αναγκών (φαγητό, νερό, πλύσιμο χεριών).

Οι μαθητές και οι μαθήτριες αλληλοεπιδρούν και για οποιοδήποτε πρόβλημα ή δυσκολία αντιμετωπίζουν απευθύνονται στους εφημερεύοντες εκπαιδευτικούς που βρίσκονται στο προαύλιο.

Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου. Εάν επιθυμεί να δώσει φαγητό στο παιδί του παραδίδεται αυτό από τον γονέα/κηδεμόνα σε εφημερεύοντα εκπαιδευτικό του σχολείου.

Μόλις χτυπήσει το κουδούνι για μάθημα οι μαθητές/μαθήτριες προσέρχονται στις αίθουσες χωρίς καθυστέρηση όπου τους περιμένουν οι εκπαιδευτικοί που διδάσκουν εκείνη την ώρα, πλην εφημερευόντων που προσέρχονται όταν έχουν αποχωρήσει οι μαθητές/τριες από τους χώρους ευθύνης τους.

**IV .Σχολική εργασία**

Οι μαθητές και μαθήτριες παρακολουθούν και συμμετέχουν ενεργά στην καθημερινή διδακτική διαδικασία και δεν παρακωλύουν το μάθημα σεβόμενοι το δικαίωμα των συμμαθητών και συμμαθητριών τους για μάθηση. Για την απρόσκοπτη διεξαγωγή του μαθήματος φέρνουν μαζί τους καθημερινά τα απαραίτητα βιβλία και μόνο ότι είναι απαραίτητο για τη σχολική εργασία τους. Όταν ανατίθεται στα παιδιά εργασία για το σπίτι (κατ’ οίκον εργασία) αυτή είναι σχεδιασμένη από τον εκπαιδευτικό της τάξης σύμφωνα με τις ανάγκες και το επίπεδο του κάθε μαθητή και της κάθε μαθήτριας. Οι κατ’ οίκον εργασίες ενίοτε αποτελούν συμπλήρωμα της εργασίας που γίνεται στην τάξη. Η εμπιστοσύνη μεταξύ γονέων/κηδεμόνων και εκπαιδευτικών έχει κοινό στόχο την υγιή ανάπτυξη παιδιών με ολοκληρωμένη προσωπικότητα.

## Συμπεριφορά - Δικαιώματα – Υποχρεώσεις

***Ο Διευθυντής***

* + Συμβάλλει στη δημιουργία κλίματος δημοκρατικής συμπεριφοράς των διδασκόντων/διδασκουσών και των μαθητών/μαθητριών και είναι υπεύθυνος/υπεύθυνη, σε συνεργασία με τους διδάσκοντες/ουσες, για την τήρηση της πειθαρχίας.
	+ Ενημερώνει τον Σύλλογο των Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης.
	+ Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη, τη λειτουργικότητα και την αντικατάστασή τους, σε περίπτωση φθοράς
	+ Είναι υπεύθυνος, μαζί με τους/τις εκπαιδευτικούς, για την καθαριότητα και αισθητική των χώρων του διδακτηρίου, καθώς και για την προστασία της υγείας και ασφάλειας των μαθητών/μαθητριών.
	+ Απευθύνει στους διδάσκοντες/στις διδάσκουσες, όταν είναι απαραίτητο, συστάσεις με πνεύμα συναδελφικής αλληλεγγύης.

## Οι εκπαιδευτικοί

* + Εκπαιδεύουν τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των Στελεχών της εκπαίδευσης.
	+ Προετοιμάζουν καθημερινά και οργανώνουν το μάθημά τους, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.
	+ Συνεργάζονται με τους μαθητές/μαθήτριες, σέβονται την προσωπικότητά τους, καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
	+ **Μεριμνούν για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/μαθητριών, και τους ενημερώνουν για τη φοίτηση, τη διαγωγή και την επίδοση των παιδιών τους.**
	+ Φροντίζουν για την πρόοδο όλων των μαθητών /μαθητριών τους και τους προσφέρουν παιδεία διανοητική, ηθική και κοινωνική.
	+ Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
	+ Ενδιαφέρονται για τις συνθήκες ζωής των μαθητών/μαθητριών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και συμπεριφορά των μαθητών/μαθητριών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
	+ Ενθαρρύνουν τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το Σχολείο και καλλιεργούν τις αρχές και το πνεύμα αλληλεγγύης και συλλογικότητας.
	+ Συνεργάζονται με τον Διευθυντή, τους γονείς και τα αρμόδια Στελέχη για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών/μαθητριών.
	+ **Ανανεώνουν και εμπλουτίζουν τις γνώσεις τους, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής**

**καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.**

Τα ανωτέρω κρίνονται απαραίτητα, διότι οι ανάγκες της κοινωνίας μεταβάλλονται με γρήγορους ρυθμούς και για να μπορεί η εκπαίδευση να ανταποκριθεί σ' αυτούς τους ρυθμούς.

## Οι μαθητές/μαθήτριες

* + Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
	+ Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή παιδευτική διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/συμμαθητριών για μάθηση.
	+ Απευθύνονται στους/στις εκπαιδευτικούς και στη Διεύθυνση του Σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους
	+ Προσέχουν και διατηρούν καθαρούς όλους τους χώρους του Σχολείου. Ταυτόχρονα ενδιαφέρονται για το σχολικό κτίριο και την υλική περιουσία του. **Επίσης, τα σχολικά βιβλία είναι πνευματικά δημιουργήματα, παρέχονται δωρεάν από την πολιτεία και δεν πρέπει να καταστρέφονται.**
	+ Ειδικότερα ,οφείλουν να διατηρούν τις τουαλέτες και τους βοηθητικούς χώρους καθαρούς, για λόγους υγιεινής αλλά και ευπρέπειας. Τηρούν τους στοιχειώδεις κανόνες υγιεινής (χαρτιά στους κάδους, τακτικό πλύσιμο χεριών, κλείσιμο της βρύσης κ.λπ.). Οποιοσδήποτε καταστροφικός «αστεϊσμός» στο χώρο της τουαλέτας εγκυμονεί κινδύνους για την υγεία και την ποιότητα ζωής των υπολοίπων συμμαθητών. Επίσης δεν έχει κανένα νόημα η παραμονή για μεγάλο χρονικό διάστημα στους χώρους της τουαλέτας
	+ Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική).

 Συμπεριφορές, όπως:  ο εκφοβισμός, οι  απειλές, τα  κακόβουλα, προσβλητικά ,  υποτιμητικά ,  υπεροπτικά  και  ειρωνικά  σχόλια,  η  παρακίνηση  για  απομόνωση  και  αποκλεισμό  συμμαθητών, η  διάδοση  φημών ή/και  συκοφαντιών  και  η  διασπορά  ψευδών ειδήσεων,  είτε  εκδηλώνονται  με  φυσικά  μέσα,  είτε  με  ηλεκτρονικά  μέσα  (π.χ.  μέσα  κοινωνικής  δικτύωσης,  ανάρτηση  video  και  φωτογραφιών,  sms,  emails  κ.α.), θεωρούμε ότι  προσβάλλουν  την ανθρώπινη  προσωπικότητα  και αναγνωρίζουμε  το  δικαίωμα  στο  σχολείο  να  λάβει  παιδαγωγικά  μέτρα για αυτούς που τις υιοθετούν.

* + Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:
1. Συζητούν άμεσα και ειρηνικά με αυτόν που έχουν τη διαφορά.
2. Απευθύνονται στον υπεύθυνο εκπαιδευτικό τμήματος ή στον Σύμβουλο Σχολικής Ζωής.
3. Απευθύνονται στον Διευθυντή.
	* Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, δε  γελάνε  και  δεν  υποστηρίζουνε  αυτόν/ή  που  τις  εκδηλώνει.  Δεν  μένουνε  αδιάφοροι,  ούτε  δήθεν αθώοι παρατηρητές ,αλλά ενεργούν άμεσα και

ακολουθούν τα παραπάνω βήματα. Έχουμε  υποχρέωση  να  υπερασπιστούμε  το συμμαθητή/τριά  μας που  πληγώθηκε  και  να  ενημερώνουμε  τους  εκπαιδευτικούς.  Η  άποψη  ότι  η  ενημέρωση  είναι  «κάρφωμα»  είναι  παντελώς  ανυπόστατη.  Απεναντίας,  συνιστά  υπεράσπιση  τους  αδύνατου  και περιφρούρηση των  βασικότερων  δικαιωμάτων  του.

* + Συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας και η ανακύκλωση υλικών.
	+ **Επικοινωνούν, όταν υπάρχει ανάγκη, με τους γονείς τους, μέσω των τηλεφώνων του Σχολείου, αφού ζητήσουν άδεια.**
	+ **Στις σχολικές εκδηλώσεις και γιορτές αλλά και στις διδακτικές επισκέψεις εκτός Σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.**
	+ Κατά την τέλεση των σχολικών εορτών και εκδηλώσεων στην αίθουσα

εκδηλώσεων , οι μαθητές παρακολουθούν με σεβασμό και προσοχή τους

ομιλητές ή τις εκδηλώσεις των συμμαθητών τους. Είναι απρέπεια προς τους ανθρώπους που εργάστηκαν για την παρουσίαση μιας εκδήλωσης να αντιμετωπίζονται με ομιλίες, σχόλια, αδιαφορία και ανοίκεια συμπεριφορά.

***ΕΚΔΗΛΩΣΕΙΣ ΤΟΥ ΣΧΟΛΕΙΟΥ***

  Το σχολείο πρέπει να θεωρεί τη συμμετοχή των μαθητών στις σχολικές δραστηριότητες ταυτόχρονα ως δικαίωμα και υποχρέωσή τους. Θεωρείται ακόμη καλύτερο να είναι οι συνθήκες τέτοιες, ώστε ο μαθητής να χαίρεται, να επιδιώκει και να θεωρεί τη συμμετοχή του ευγενή φιλοδοξία.

Οι ενδοσχολικές εκδηλώσεις, όπως είναι οι σχολικές, οι εθνικές και οι θρησκευτικές γιορτές, οι αθλητικές, οι πολιτιστικές, οι φιλανθρωπικές και οι άλλες σχολικές δραστηριότητες του Σχολείου και των μαθητικών κοινοτήτων, η συμμετοχή σε καινοτόμα σχολικά προγράμματα και η οργάνωση εκπαιδευτικών δράσεων πρέπει να γίνονται με πρωτοβουλίες, ιδέες και ευθύνες των ίδιων των μαθητών.

 Η δυνατότητα να ανακατανέμονται οι ρόλοι και οι ευθύνες στους μαθητές στο πλαίσιο της σχολικής ζωής είναι κανόνας της δημοκρατίας. Τότε όλοι οι μαθητές αισθάνονται υπεύθυνοι, η συμμετοχή αφορά όλους και παρέχεται η ευκαιρία και η δυνατότητα να αναδείξουν τις δικές τους ικανότητες, τις κλίσεις, τα ενδιαφέροντα και το ταλέντο τους. Τα παραπάνω προσωπικά γνωρίσματα είναι παιδαγωγικά χρήσιμο να προβάλλονται. Τα άτομα δεν επιτρέπεται να ισοπεδώνονται μέσα στην ομάδα. Από την άλλη μεριά είναι ανάγκη να συνηθίσουν να μπορούν να συναθροίζουν την προσωπική τους συμβολή στην αντίστοιχη των άλλων και να την εντάσσουν στην ομάδα στην οποία ανήκουν.

 Για την υλοποίηση δράσεων και εκδηλώσεων του Σχολείου είναι ευπρόσδεκτοι όλοι οι μαθητές. Βούληση του Σχολείου είναι να ενισχύεται η συμμετοχή και η ανάληψη πρωτοβουλίας των μαθητών και να αξιοποιούνται όσοι εκδηλώνουν πρόθεση συμμετοχής. Η παροχή ευκαιριών στον κάθε μαθητή γίνεται ανάλογα με τις κλίσεις, τα ενδιαφέροντα, τις επιδόσεις, την προσπάθεια που αυτός καταβάλλει για την επίτευξη ενός κοινού σκοπού. Οι Υπεύθυνοι Οργάνωσης εκπαιδευτικοί θα πρέπει να αξιοποιούν το μαθητικό δυναμικό έχοντας υπόψιν την παιδαγωγική, κοινωνικοποιητική και μαθησιακή διάσταση της συμμετοχής και της συνεργασίας.

**Μαθητές με μαθησιακές δυσκολίες**

Το σχολείο συνεργάζεται στενά με τους αρμόδιους φορείς της Δευτεροβάθμιας Εκπαίδευσης, το ΚΕΔΑΣΥ και τους γονείς των μαθητών με σκοπό την εξασφάλιση ίσων ευκαιριών για όλους τους μαθητές με σεβασμό στη διαφορετικότητα. Τηρεί δε αρχείο για κάθε μαθητή, το οποίο περιλαμβάνει γνωματεύσεις, διαγνώσεις, προτεινόμενο υλικό ή προγράμματα εξατομικευμένης εκπαίδευσης.

***Γονείς και κηδεμόνες***

* Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.
* Διαβάζουν προσεκτικά όλες τις έντυπες ανακοινώσεις που μεταφέρουν τα παιδιά μας (ή αναρτώνται στον πίνακα ανακοινώσεων) ώστε να ενημερώνονται για θέματα λειτουργίας του Σχολείου.
* Συνεργάζονται αρμονικά σε προσωπικό επίπεδο αλλά και μέσω του Συλλόγου Γονέων με τη Διεύθυνση και τον Σύλλογο των Διδασκόντων για θέματα που αφορούν τους μαθητές/μαθήτριες.
* Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους - θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης - τα οποία μπορούν να επηρεάσουν την επίδοση, τη φοίτηση και συμπεριφορά του παιδιού μας και ζητούν τη συνδρομή του σχολείου.

# Παιδαγωγικός έλεγχος

Τα ζητήματα μη αποδεκτής συμπεριφοράς στο σχολείο αποτελούν αντικείμενο συνεργασίας των γονέων/κηδεμόνων με τον εκπαιδευτικό/την εκπαιδευτικό υπεύθυνο της τάξης, τον Διευθυντή της σχολικής μονάδας, τον Σύλλογο Διδασκόντων και τον Συντονιστή/τη Συντονίστρια Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Σε κάθε περίπτωση και πριν από οποιαδήποτε απόφαση, λαμβάνεται

υπόψη η βασική αρχή του σεβασμού της προσωπικότητας και των δικαιωμάτων του παιδιού. Οι σωματικές ποινές δεν επιτρέπονται.

 Το σχολείο, ως φορέας αγωγής, έχει καθήκον να λειτουργεί έτσι ώστε οι μαθητές και μαθήτριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του αλλά και τις κείμενες διατάξεις.

 Ειδικότερα, η αρνητική συμπεριφορά μαθητή μέσα στην τάξη θα αντιμετωπίζεται αρχικά από το διδάσκοντα, τους Υποδιευθυντές και το Διευθυντή σε μια προσπάθεια βελτίωσης της συμπεριφοράς του. Στη συνέχεια το θέμα θα συζητείται στο Σύλλογο των Καθηγητών με συμμετοχή των μαθητικών κοινοτήτων και θα καθορίζονται οι συνέπειες των πράξεών του. Σε περίπτωση που κάποιος μαθητής απομακρυνθεί από τον διδάσκοντα καθηγητή από την αίθουσα, πηγαίνει στη Διεύθυνση του Σχολείου χωρίς να προβάλει καμιά αντίρρηση.

Καλό είναι οι μαθητές να μη φέρουν μαζί τους αντικείμενα μεγάλης αξίας, καθώς το Σχολείο δεν μπορεί να αναλάβει την ευθύνη σε περίπτωση απώλειας ή κλοπής. Οι γονείς/κηδεμόνες ενημερώνονται από το Σχολείο για την όποια μη αποδεκτή συμπεριφορά των παιδιών τους και των ενεργειών που θα αναληφθούν. Η στενή συνεργασία σχολείου- γονέων/κηδεμόνων είναι πάντα αναγκαία και επιβεβλημένη.

## Άλλα θέματα

***Προσωπικά δεδομένα***

 Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό Προστασίας Δεδομένων της Ευρωπαϊκής Ένωσης (GDPR), επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους.

***Κινητά τηλέφωνα – Ηλεκτρονικές συσκευές***

 Με εγκύκλιο του Υπουργείου Παιδείας απαγορεύεται η κατοχή και η χρήση κινητών τηλεφώνων και ηλεκτρονικών συσκευών στους χώρους του Σχολείου

(ΥΑ 132328/Γ2/7-12-2006, Εγκύκλιος 100553/Γ2/4-9-2012 Υπουργείου Παιδείας)

 Η πάγια θέση του Σχολείου είναι ότι τα κινητά τηλέφωνα αποσυντονίζουν την εκπαιδευτική διαδικασία, διασπούν την απαιτούμενη προσοχή των μαθητών, διαλύουν την τάξη και αποτελούν πιθανά αντικείμενα κλοπής. Σε κάθε περίπτωση η αδήριτη ανάγκη μιας επικοινωνίας π.χ. για λόγους ασθενείας μπορεί να καλυφθεί με τα τηλεπικοινωνιακά μέσα που διαθέτει το σχολείο.

 Εάν παρόλ’ αυτά εντοπιστεί να λειτουργεί κινητό τηλέφωνο στο χώρο του σχολείου, **το *κινητό παραδίδεται στον Διευθυντή*** . Επιστρέφεται αποκλειστικά στο Γονέα-Κηδεμόνα.

 Δεν επιτρέπεται η κατοχή και η χρήση συσκευών αναπαραγωγής ή λήψης ήχου και εικόνας. Το Σχολείο δεν μπορεί και δεν θέλει να μπει σε μια διαδικασία και μία συζήτηση περί των λειτουργιών της κάθε ηλεκτρονικής συσκευής και το αν αυτές εξυπηρετούν την κινητή τηλεφωνία ή την ψυχαγωγία, αν έχουν ή δεν έχουν πρόσβαση στο διαδίκτυο κ.λπ. ***Επειδή η κατοχή και η χρήση τους οδηγεί σε μία αδιέξοδη συζήτηση και λειτουργεί αποπροσανατολιστικά προς τη εν γένει διαδικασία μάθησης, δεν επιτρέπεται η χρήση τους.***

Σε περίπτωση που κάποιος βρεθεί να διαθέτει τέτοια συσκευή, αυτή παραδίδεται στη γραμματεία και παραλαμβάνεται μετά το πέρας των μαθημάτων.

Απαγορεύεται αυστηρά η βιντεοσκόπηση ή λήψη φωτογραφιών και η ηχογράφηση, εντός ή εκτός αιθούσης, στο χώρο του σχολείου.

Επιπλέον υπενθυμίζεται ότι η παράνομη ανάρτηση οπτικού ή ηχητικού υλικού στο διαδίκτυο, δίχως την έγγραφη συναίνεση των μετεχόντων και την έγκριση του Σχολείου, ενέχει ποινικές ευθύνες για τους όποιους αυτουργούς.

 Κατ’ εξαίρεση επιτρέπεται η λήψη φωτογραφιών ή ηχογράφηση και η βιντεοσκόπηση, εφόσον τελεί υπό την έγκριση της Διεύθυνση, για λόγους εκπαιδευτικούς ή κάλυψης εκδηλώσεων του Σχολείου.

***Λειτουργία Κυλικείου***

Το Υπουργείο Υγείας ορίζει με υγειονομικές διατάξεις τα προϊόντα που μπορούν να διατίθενται στα Σχολικά Κυλικεία, με στόχο την προστασία και προαγωγή της υγείας των μαθητών/μαθητριών και τη δημιουργία ενός υποστηρικτικού σχολικού περιβάλλοντος σε θέματα υγιεινής διατροφής.

**Κάπνισμα**

Απαγορεύεται το κάπνισμα δια νόμου σε ΟΛΟΥΣ ανεξαιρέτως, σε όλους τουςχώρους του Σχολείου, για αυτονόητους λόγους προστασίας της δημόσιας υγείας. Η σχολική κοινότητα (μαθητές, εκπαιδευτικοί, γονείς, προσωπικό) καθώς και οι επισκέπτες του Σχολείου **θα πρέπει να μεριμνούν για την εφαρμογή της** **νομοθεσίας**.

Σχετικοί Νόμοι και Εγκύκλιοι: Υπουργείο Υγείας & Πρόνοιας ΥΙ/Γ.Π./Οικ. 76017/29-7-2002, Ν. 3730/2008 & Ν. 3868/2010, Έγγραφο 13869/Η/3-2-2011 του Υπουργείου Παιδεία

**Εμφάνιση**

***Το ντύσιμο των μαθητών θα πρέπει να είναι απλό και άνετο, να εξυπηρετεί τις ανάγκες της σχολικής ζωής .***

**Εξωσχολικοί**

Το σχολείο είναι ανοιχτό στους μαθητές, στους καθηγητές, στους γονείς των μαθητών και σε ανθρώπους που ενημερώνουν ή ενημερώνονται γύρω από εκπαιδευτικά θέματα ή θέματα που σχετίζονται με την εκπαιδευτική κοινότητα. Όσοι δεν υπάγονται στις παραπάνω κατηγορίες δεν έχουν λόγο παραμονής στους χώρους του σχολείου.

# Επικοινωνία και Συνεργασία Γονέων/Κηδεμόνων-Σχολείου

# Ι. Σημασία της επικοινωνίας και της συνεργασίας σχολείου-οικογένειας

Πολύ σημαντική παράμετρος της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/μαθητριών και με τον Σύλλογό Γονέων. Η εμπιστοσύνη του παιδιού στο σχολείο ενισχύεται από τη θετική στάση των γονέων/κηδεμόνων προς το Σχολείο και τον εκπαιδευτικό.

Για οποιοδήποτε αίτημα τους οι γονείς/κηδεμόνες απευθύνονται στον υπεύθυνο εκπαιδευτικό του τμήματος που φοιτεί ο/η μαθητής/τρια. Σε περίπτωση που δεν διευθετηθεί το θέμα ή δεν υπάρξει κοινά αποδεκτή λύση ή συνεννόηση, απευθύνονται στον Διευθυντή.

**ΙI. Διαδικασίες *ενημέρωσης και επικοινωνίας Σχολείου και γονέων/κηδεμόνων***

Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων:

* Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
* Κάθε εβδομάδα σε προκαθορισμένη από τον/την εκπαιδευτικό του σχολείου σε συγκεκριμένες ημέρες και ώρες, για θέματα που αφορούν στην αγωγή και πρόοδο των μαθητών/μαθητριών.
* Κάθε φορά που ο Σύλλογος διδασκόντων κρίνει αναγκαίο και σε ώρες εκτός λειτουργίας του σχολείου.
* Κατά την επίδοση του Ελέγχου προόδου ανά τετράμηνο

Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή, ώστε το Σχολείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ.. Επίσης, οι γονείς/κηδεμόνες θα πρέπει τακτικά να επισκέπτονται την ιστοσελίδα του Σχολείου και να ενημερώνονται υπεύθυνα και γρήγορα για τα θέματα του Σχολείου. Τέλος, οι γονείς/κηδεμόνες θα πρέπει να έχουν φροντίσει είτε οι ίδιοι ή πρόσωπα που έχουν εξουσιοδοτήσει να είναι άμεσα διαθέσιμοι σε επικείμενες έκτακτες περιπτώσεις.

# ΙΙΙ. Σύλλογος Γονέων και Κηδεμόνων

 Οι γονείς/κηδεμόνες των μαθητών και μαθητριών κάθε Σχολείου συγκροτούν τον Σύλλογο Γονέων & Κηδεμόνων, που φέρει την επωνυμία του σχολείου και συμμετέχουν αυτοδικαίως σε αυτόν. Ο Σύλλογος Γονέων & Κηδεμόνων είναι ένας σημαντικός θεσμός, αποτελεί αναπόσπαστο μέρος της Σχολικής Κοινότητας και για αυτό είναι σημαντική η συμμετοχή όλων των γονέων/κηδεμόνων. Βρίσκεται σε άμεση συνεργασία με τον Διευθυντή, τον Σύλλογο Διδασκόντων του σχολείου, αλλά και με τον Πρόεδρο της Σχολικής Επιτροπής του Δήμου.

## VI. Σχολικό Συμβούλιο

 Σε κάθε σχολική μονάδα λειτουργεί το Σχολικό Συμβούλιο, στο οποίο συμμετέχουν ο Σύλλογος Διδασκόντων, το Διοικητικό Συμβούλιο του Συλλόγου Γονέων & Κηδεμόνων και ο εκπρόσωπος της τοπικής αυτοδιοίκησης. Έργο του Σχολικού Συμβουλίου είναι η συμβολή του στη διασφάλιση της εύρυθμης λειτουργίας της σχολικής μονάδας. Το Σχολικό Συμβούλιο λειτουργεί συλλογικά και προτείνει παρεμβάσεις για την επίλυση θεμάτων που αφορούν στον τρόπο οργάνωσης και λειτουργίας της διαδικασίας της σίτισης, στην υγιεινή, στην ασφάλεια και στην πρόληψη ατυχημάτων στον σχολικό χώρο καθώς και σε ζητήματα βελτίωσης της υλικοτεχνικής υποδομής. Η ακριβής σύνθεση του συμβουλίου είναι : Ο Διευθυντής (Πρόεδρος) ο οποίος αναπληρώνεται από τον υποδιευθυντή, τρείς (3) καθηγητές πού ορίζονται από τον σύλλογο καθηγητών, δύο (2)εκπρόσωποι του Δήμου εκ των οποίων ο ένας είναι αιρετός ,ένας (1) από το σύλλογο γονέων και ένας εκπρόσωπος μαθητών με δικαίωμα λόγου που ορίζεται από το 15μελές

## VII. Η σημασία της σύμπραξης όλων

Ένα ανοιχτό, συνεργατικό, συμπεριληπτικό και δημοκρατικό Σχολείο έχει ανάγκη από τη σύμπραξη όλων μαθητών/μαθητριών, εκπαιδευτικών, Διευθυντή, Συλλόγου Γονέων και Κηδεμόνων, Σχολικής Επιτροπής, Τοπικής Αυτοδιοίκησης, για να επιτύχει στην αποστολή του.

**VIII Σχολικές Δραστηριότητες**

Το Σχολείο οργανώνει μια σειρά δραστηριοτήτων, εντός και εκτός σχολείου που στόχο έχουν τη σύνδεση σχολικής και κοινωνικής ζωής, και γι’ αυτό είναι αναγκαίο να υπάρχει στην αρχή του σχολικού έτους σχεδιασμός που θα λαμβάνει υπόψη παιδαγωγικά κριτήρια. **Μέσα από αυτές τις δραστηριότητες τα παιδιά εμπλουτίζουν τις ήδη υπάρχουσες γνώσεις, τις συνδέουν με την καθημερινή ζωή, αποκτούν δεξιότητες ζωής, ευαισθητοποιούνται σε διάφορα κοινωνικά θέματα, διευρύνουν τους ορίζοντες τους και κάνουν πράξη όσα μαθαίνουν στα Προγράμματα Σχολικών Δραστηριοτήτων , στα καινοτόμα** **προγράμματα** - STREAM (Science, Technology, Reading, Engineering, Art & Mathematics) και στους Ομίλους

Επιπλέον, το σχολείο επιδιώκει την ευαισθητοποίηση των γονέων/κηδεμόνων και τη συμμετοχή όλων των μαθητών/ριών στις επετειακές, μορφωτικές, πολιτιστικές, αθλητικές εκδηλώσεις.

Στο πλαίσιο αυτών των δραστηριοτήτων, οι μαθητικές κοινότητες μπορούν να συνεργάζονται με το σύλλογο των καθηγητών για εκδηλώσεις (σχολικά έντυπα, θεατρικές παραστάσεις, μουσικοχορευτικές εκδηλώσεις κ.α.). Συμμετέχουν σε εκπαιδευτικά, πολιτιστικά, περιβαλλοντικά ή άλλα προγράμματα πάντα με την έγκριση και τη συνεργασία του Συλλόγου Διδασκόντων.

# Άρθρο 5: Πολιτική του σχολείου προστασίας από πιθανούς κινδύνους

## Αντιμετώπιση έκτακτων αναγκών

 Οι φυσικές καταστροφές παρουσιάζουν αυξητική τάση τα τελευταία χρόνια με ποικίλες συνέπειες στο ανθρωπογενές περιβάλλον. Οι σχολικές μονάδες, ως λειτουργικοί χώροι φιλοξενίας και δραστηριοποίησης ευάλωτης ομάδας του πληθυσμού, απαιτούν αυξημένο βαθμό ετοιμότητας έναντι των κινδύνων αυτών.

 Για την προστασία από σεισμούς και συνωδά φυσικά φαινόμενα επικαιροποιείται τακτικά το Σχέδιο Μνημονίου Ενεργειών για τη διαχείριση του Σεισμικού Κινδύνου και υλοποιούνται ασκήσεις ετοιμότητας κατά τη διάρκεια του σχολικού έτους.

Ο Διευθυντής, στην αρχή του σχολικού έτους και σε συνεργασία με τον Σύλλογο Διδασκόντων, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου. Επίσης ενημερώνουν τους μαθητές/μαθήτριες για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

 **ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΒΙΣΜΟΥ**

Στο σχολείο μας, τους θεσπισμένους από την πολιτεία θεσμούς (18 εκπαιδευτικοί/υπεύθυνοι τμημάτων, 2 σύμβουλοι σχολικής ζωής και σχολική ψυχολόγος) πλαισιώνουν ομάδες παιδαγωγικής υποστήριξης των μαθητών/τριών μας, ώστε να τους/τις στηρίζουμε άμεσα και αποτελεσματικά σε οτιδήποτε χρειαστεί. Σε αυτή την κατεύθυνση το σχολείο θα διοργανώνει κάθε χρόνο και διάφορες δράσεις ψυχολογικής υποστήριξης μαθητικών ομάδων (π.χ δράση για τη διαχείριση του άγχους των Πανελλαδικών Εξετάσεων, δράσεις για τον σχολικό εκφοβισμό κ.λ.π.) .

# Άρθρο 6: Εσωτερικός Κανονισμός Λειτουργίας- Διαδικασίες διασφάλισης της εφαρμογής του

Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρησή του από όλους τους παράγοντες του Σχολείου (μαθητές/μαθήτριες, εκπαιδευτικούς, άλλο επιστημονικό προσωπικό, γονείς/κηδεμόνες, βοηθητικό προσωπικό)

με αμοιβαίο σεβασμό στον διακριτό θεσμικό ρόλο τους αποτελεί προϋπόθεση της εύρυθμης λειτουργίας του σχολείου και είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τον Διευθυντή και τον Σύλλογο Διδασκόντων, σύμφωνα με τις αρχές της παιδαγωγικής επιστήμης και την κείμενη εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Οι γονείς/κηδεμόνες των μαθητών και μαθητριών ενημερώνονται ηλεκτρονικά σχετικά με τον κανονισμό του σχολείου.

…. ……. Σεπτεμβρίου 2024

… Ο Διευθυντής